Denne lokomotivtypen har kraftoverføring via hydraulisk veksel og har både skive- og klossbremser. Gjennom sin bestilling la NSB særlig vekt på støydemping både innvendig og utvendig samt en logisk innredning av førerhuset. I førerhuset ble det satt inn vinduer av forsterket glass med elektrisk oppvarming, og det ble også installert kjøleboks, kokeplate og vask.